Գյունտեր Նետցեր

**Գյունտեր Թեոդոր Նետցեր** (, ), գերմանացի ֆուտբոլիստ, հարձակվողական ոճի կիսապաշտպան։ Գերմանական ֆուտբոլի պատմության լավագույն ֆուտբոլիստներից մեկը, Գերմանիայի կրկնակի լավագույն ֆուտբոլիստը։ Եվրոպայի և աշխարհի չեմպիոն։ Ըստ ՖՊՎՄՖ հարցման, զբաղեցնում է 93-րդ տեղը 20-րդ դարի Եվրոպայի լավագույն ֆուտբոլիստների շարքում։ Կարիերան ավարտելուց հետո աշխատել է «Համբուրգի» մարզական տնօրեն (1978-1985)։ Նրա օրոք թիմը երեք անգամ դարձել Է Գերմանիայի չեմպիոն (1978/79, 1981/82, 1982/83), իսկ 1982/83 մրցաշրջանում նվաճել է Եվրոպական չեմպիոնների գավաթը։

## Ակումբային կարիերա
Որպես խաղացող հայտնի է դարձել 1972/73 թվականների Գերմանիայի գավաթի՝  «Բորուսիայի» (Մյոնխենգլադբախ) և «Քյոլնի» միջև եզրափակիչ խաղին իր մասնակցությամբ։ «Բորուսիայի»  գլխավոր մարզիչ Հենես Վայսվայլերը մեկնարկային կազմում դաշտ չի թողել Նետցերին, քանի որ մոր մահվան պատճառով ֆուտբոլիստը չի մարզվել թիմի հետ խաղի նախօրեին։ Հանդիպման ընդմիջմանը մարզիչը ցանկացել է հայտավորել Նետցերին, սակայն վերջինս մերժել է այդ առաջարկը։ Հանդիպման հիմնական ժամանակն ավարտվել է 1:1 հաշվով։ Լրացուցիչ ժամանակի մեկնարկին Նետցերն առանց մարզչի հրահանգի ինքն է դուրս եկել խաղադաշտ՝ փոխարինելով Քրիստիան Կուլիկին և 94-րդ րոպեին հեռահար հարվածով հաղթանակ պարգևել (Բորուսիային) (2:1)։

Նետցերը դարձել է գերմանական ֆուտբոլի պատմության մեջ առաջին ֆուտբոլիստը, որը երկու անգամ անընդմեջ դարձել Է Գերմանիայի տարվա ֆուտբոլիստ։

1973 թվականին Գյունտեր Նետցերը միացել է Մադրիդի «Ռեալին». նա դարձել է ակումբի պատմության մեջ առաջին գերմանացի խաղացողը։ Իսպանիայի հավաքականի հետ Նետցերը երկու անգամ հաղթել Է Լա Լիգան՝ 1975 և 1976 թվականներին, ինչպես նաև նվաճել Իսպանիայի գավաթը 1974 և 1975 թվականներին։ «Ռեալում» երեք մրցաշրջան անցկացնելուց հետո գերմանացին միացել է շվեյցարական «Գրասհոփեր» ակումբին Ցյուրիխից, որտեղ 1977 թվականին ավարտել է ֆուտբոլիստի կարիերան։

## Կարիերան հավաքականում
Գյունտեր Նետցերի նորամուտը ազգային հավաքականում տեղի է ունեցել 1965 թվականի հոկտեմբերին Ավստրիայի հավաքականի դեմ ընկերական խաղում։ Նա 1965-1975 թվականներին ներկայացրել է Գերմանիայի ֆուտբոլի հավաքականը 37 անգամ՝ այդ ընթացքում դառնալով 6 գոլի հեղինակ։ Հավաքականի կազմում Գյունտեր Նետցերը հաղթել է 1972 թվականի ֆուտբոլի Եվրոպայի առաջնությունում և 1974 թվականի ֆուտբոլի աշխարհի առաջնությունում։

### Վիճակագրությունը հավաքականում

## Մրցանակներ
thumb|«Բորուսիայի» (Մյոնխենգլադբախ) լեգենդար «եռյակի»՝ Հերբերտ Վիմմերի, Բերտի Ֆոգտսի և Գյունտեր Նետցերի (ձախից աջ) հուշարձանը, Մյոնխենգլադբախ, Գերմանիա

### Որպես խաղացող

#### Թիմային
**«Բորուսիա» Մյոնխենգլադբախ**
* Գերմանիայի չեմպիոն (2) - 1969/70, 1970/71
* ԳՖՀ գավաթակիր - 1972/73

**«Ռեալ Մադրիդ»**
* Իսպանիայի չեմպիոն (**2**) - 1974/75, 1975/76
* Իսպանիայի գավաթակիր (**2**) - 1973/74, 1974/75

**ԳՖՀ հավաքական**
* Աշխարհի առաջնություն - 1974
* Եվրոպայի չեմպիոն - 1972

#### Անհատական
* ԳՖՀ տարվա ֆուտբոլիստ (**2**) - 1972, 1973
* Եվրոպայի տարվա երրորդ ֆուտբոլիստ - 1972 (France-Football-ի հարցման համաձայն)
* Ընդգրկվել է ՈւԵՖԱ-ի վարկածով Եվրոպայի առաջնության խորհրդանշական հավաքականի կազմում - 1972
* Ընդգրկված է Բունդեսլիգայի մրցաշրջանի թիմում  (**7**) - 1965/66, 1966/67, 1967/68, 1968/69, 1969/70, 1970/1971, 1971/72

### Որպես մարզական տնօրեն
* ԳՖՀ չեմպիոն (**3**) - 1978/79, 1981/82, 1982/83
* Եվրոպական Չեմպիոնների գավաթակիր - 1982/83

## Մշակույթում
«Ընտրությունների օր» կատակերգությունում նացիստական Գերմանիայի ռազմածովային ուժերի հորինված նավը կոչվում է Գյունտեր Նետցերի անունով։

## Ծանոթագրություններ

## Արտաքին հղումներ
* «Патлатый слаломист». Автор: Игорь Гольдес
*  «Гюнтер Нетцер — футбольный философ из команды столетия». Автор: Борис Талиновский
* Высокий блондин в огромных ботинках: Гюнтер Нетцер. Автор: Андрей Шкуренко

Կատեգորիա:Գերմանացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ռեալ Մադրիդի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Գրասհոպերի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Ֆուտբոլի աշխարհի չեմպիոններ
Կատեգորիա:Ֆուտբոլի Եվրոպայի չեմպիոններ
Կատեգորիա:Գերմանացի ֆուտբոլային մարզիչներ